

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts pasts@livani.lv

APSTIPRINĀTS

ar Līvānu novada pašvaldības domes

2024.gada 30. maija

Sēdes protokola Nr. 6,

lēmumu Nr……

**Līvānu novada Centrālās bibliotēkas direktora amata**

**konkursa nolikums**

## *Izdots saskaņā ar Pašvaldību likuma 10. panta pirmās daļas*

## *10. punktu un 21.punktu, 20.panta piekto daļu,*

##

1. **Vispārīgie jautājumi**
	1. Nolikums nosaka kārtību, kādā tiek organizēts atklāts konkurss uz Līvānu novada Centrālās bibliotēkas direktora amata vietu (turpmāk- Konkurss), konkursa izsludināšanas un norises kārtību.
	2. Konkursa mērķis ir izvēlēties atbilstošāko pretendentu Līvānu novada Centrālās bibliotēkas direktora amatam.
	3. Konkursa komisijas uzdevums ir izvērtēt konkursa dalībnieku /amata pretendentu/ atbilstību Līvānu novada Centrālās bibliotēkas direktora amatam.
	4. Konkursu rīko Līvānu novada pašvaldība, Rīgas ielā 77, Līvānos, Līvānu novadā, LV-5316.

2. **Konkursa izsludināšana**

* 1. Konkursa nolikums tiks publicēts Līvānu novada pašvaldības mājaslapā www.livani.lv.
	2. Informācija par konkursa izsludināšanu, norādot prasības pretendentiem, galvenos pienākumus, dokumentu iesniegšanas vietu un termiņu, tiek publicēta Līvānu novada pašvaldības tīmekļvietnē www.livani.lv, Nodarbinātības Valsts aģentūras vakanču portālā un reģionālajos medijos.
	3. Pretendentu pieteikšanās un nepieciešamo dokumentu iesniegšanas termiņš no 2024. gada 31.maija līdz 2024.gada 14. jūnijam plkst.1700 (pieteikuma saņemšanas laiks Līvānu novada pašvaldības klientu apkalpošanas centrā neatkarīgi no iesniegšanas veida).
1. **Līvānu novada Centrālās bibliotēkas direktora galvenie pienākumi**
	1. Vadīt, plānot un organizēt iestādes darbību kopumā, atbilstoši normatīvo aktu prasībām un Līvānu novada Centrālās bibliotēkasnolikumam, nodrošinot bibliotēkas pakalpojumu nepārtrauktību.
	2. Nodrošināt Līvānu novada Centrālās bibliotēkasnolikumā noteikto funkciju, mērķu un uzdevumu izpildi.
	3. Nodrošināt statistikas un finanšu pārskatu, citu normatīvajos aktos noteikto ziņu sniegšanu valsts un pašvaldības institūcijām.
	4. Nodrošināt personāla, lietvedības un citas dokumentācijas iekārtošanu, uzturēšanu un glabāšanu saskaņā ar normatīvo aktu nosacījumiem.
	5. Noteikt Līvānu novada Centrālās bibliotēkas un filiālbibliotēkudarbinieku kompetenci un atbildību.
	6. Rīkoties ar Līvānu novada Centrālajai bibliotēkai nodoto mantu un finanšu līdzekļiem, nodrošināt materiālo vērtību saglabāšanu un finanšu racionālu un tiesisku izmantošanu paredzētajiem mērķiem.
	7. Nodrošināt darbinieku amata aprakstu izstrādi.
	8. Pieņemt darbā un atbrīvot no darba Līvānu novada Centrālās bibliotēkasdarbiniekus.
	9. Nodrošināt darba aizsardzības un ugunsdrošības normu ievērošanu iestādes darbībā.
	10. Nodrošināt iestādes darbību reglamentējošu iekšējo normatīvo aktu izstrādi un to izpildi.
	11. Savas kompetences ietvaros pārstāvēt iestādes intereses valsts un pašvaldības institūcijās.
	12. Nodrošināt iekārtu, ēku, telpu un inženierkomunikāciju funkcionēšanu, sekot ēku un telpu tehniskajam stāvoklim, plānot telpu un iekārtu remontdarbus.
	13. Organizēt iestādes saimniecisko jautājumu risināšanu.
2. **Prasības pretendentam:**
	1. Augstākā izglītība: akadēmiskā vai profesionālā augstākā izglītība humanitārajās vai sociālajās zinātnēs; augstākā izglītība bibliotēku darbības jomā var tikt uzskatīta par prioritāru.
	2. Zināšanas bibliotēkas darba normatīvajos aktos, darba tiesībās, lietvedībā, kā arī iestādes

 darbību reglamentējošo normatīvo aktu pārzināšana un izpratne par pašvaldības iestāžu

 finansēšanas kārtību un iestādes budžetu.

* 1. Vēlama vismaz 3 (trīs) gadu darba pieredze iestādes vai struktūrvienības vadītāja vai vadītāja vietnieka amatā valsts pārvaldes vai pašvaldību institūcijā.
	2. Vēlama darba pieredze projektu vadībā.
	3. Vēlama pieredze un prasme strādāt psiholoģiski sarežģītās situācijās un paaugstinātas darba intensitātes apstākļos.
	4. Labas zināšanas un izpratne par bibliotēkas nozari un tās attīstības tendencēm.
	5. Orientācija uz rezultātu sasniegšanu.
	6. Labas darba organizācijas un vadības prasmes, analītiskās spējas.
	7. Prasme konfliktu risināšanā, labas komunikācijas un sadarbības prasmes.
	8. Teicamas latviešu valodas zināšanas (vismaz C1 līmenis ).
	9. Labas biroja tehnikas un datora lietotāja prasmes, tajā skaitā pietiekamas prasmes rīkoties ar elektronisko pastu, dokumentu vadības sistēmām.
	10. Vēlama B kategorijas autovadītāja apliecība.
1. **Dokumentu iesniegšana**
	1. Līvānu novada Centrālās bibliotēkas amata pretendentam jāiesniedz šādi dokumenti:
		1. motivēta pieteikuma vēstule, iekļaujot informāciju par atbilstību izvirzītajām prasībām, tajā skaitā aprakstot pretendenta iepriekšējo pieredzi.
		2. profesionālās darbības aprakstu (CV),
		3. izglītību un darba pieredzi apliecinošu dokumentu kopijas;
		4. Līvānu novada Centrālās bibliotēkasattīstības vīziju (uz vienas A4 formāta lapas).
		5. citus dokumentus, kas apliecina pretendentam izvirzīto prasību izpildi.
	2. Pieteikumu konkursam pretendents var iesniegt:
		1. uz pašvaldības e-adresi vai e-pastu: pasts@livani.lv, elektroniski parakstītus ar drošu elektronisko parakstu,
		2. pa pastu uz adresi Rīgas ielā 77, Līvānos, Līvānu novadā, LV-5316, ar norādi “Konkursam uz Līvānu novada Centrālās bibliotēkas direktoraamatu”,
		3. Iesniegt personīgi Valsts un pašvaldību vienotajā klientu apkalpošanas centrā Rīgas ielā 77, Līvānos, Līvānu novadā, LV-5316.
	3. Pieteikumu pretendentam jāiesniedz vai jānodrošina tā iesūtīšana līdz 2024. gada 14. jūnijam.
2. **Konkursa komisija**
	1. Pretendentu atbilstību Līvānu novada Centrālās bibliotēkas direktora amatam izvērtē ar pašvaldības izpilddirektora rīkojumu izveidota vērtēšanas komisija 5 /piecu / locekļu sastāvā.
	2. Pretendentu atlase notiek konkursa komisijas sēdēs. Konkursa komisijas sēdes vada komisijas priekšsēdētājs.
	3. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
	4. Konkursa komisijas lēmums par Līvānu novada Centrālās bibliotēkas direktora apstiprināšanu amatā tiek virzīts izskatīšanai Līvānu novada pašvaldības domei.
3. **Pieteikumu izskatīšana, vērtēšanas kritēriji, lēmuma pieņemšana.**
	1. Pretendentu atbilstību Līvānu novada Centrālās bibliotēkas direktora amata prasībām nosaka atbilstoši šajā nolikumā noteiktajiem vērtēšanas kritērijiem.
	2. Konkursa komisija 3 /trīs/ darba dienu laikā pēc pretendentu pieteikšanās termiņa beigām izskata pretendentu pieteikumus un iesniegtos dokumentus un uzklausa pretendentus.
	3. Konkurss tiek organizēts divās kārtās:
		1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikumā izvirzītajām prasībām, ko apliecina iesniegtie dokumenti,
		2. konkursa otrajā kārtā tiek vērtēts pretendenta redzējums par Līvānu novada Centrālās bibliotēkas direktora darbības organizēšanu, attīstības prioritātēm, turpmāko attīstības virzienu, problēmām un risinājumiem, spējas sniegt kompetentas atbildes uz komisijas jautājumiem, saskarsmes spējas, komunikācijas un sadarbības veidošanas prasmes un attīstības vīziju.
	4. Pirmajā kārtā komisija izvērtē visu pretendentu iesniegto dokumentu atbilstību izvirzītajām prasībām. Vērtēšanu komisijas locekļi veic individuāli, punktu sistēmā /saskaņā ar pielikumu Nr.1/:
		1. motivētu pieteikuma vēstuli,
		2. dzīves gaitas aprakstu /CV/,
		3. izglītību apliecinošu dokumentu kopijas,
		4. profesionālo kvalifikāciju un citas prasmes apliecinošu dokumentu kopijas /ja tādas ir/,
		5. redzējumu par attīstības vīziju.
	5. Maksimāli iespējamais punktu skaits pirmajā kārtā – 9.
	6. Ja konkursa komisija konstatē, ka pretendents nav iesniedzis nepieciešamos dokumentus vai pretendents neatbilst kādai konkursa nolikumā izvirzītajai prasībai, pretendents tiek izslēgts no tālākas dalības konkursā.
	7. Dalībai otrajā kārtā tiek uzaicināti tie pretendenti, kuru iesniegtie dokumenti atbilst izvirzītajām prasībām.
	8. Otrajā kārtā /intervijā/ komisija izvērtē katra pretendenta redzējumu par attīstības vīziju, darbības organizēšanu, attīstības prioritātēm, turpmāko attīstības virzību, spēju sniegt kompetentas atbildes uz komisijas jautājumiem, saskarsmes spējas, komunikācijas un sadarbības veidošanas prasmes /saskaņā ar pielikumu Nr.2/. Katrs komisijas loceklis vērtē individuāli intervijas laikā pēc šādiem kritērijiem:
		1. redzējums par Līvānu novada Centrālās bibliotēkas darbības organizēšanu, attīstības prioritātes, turpmākā attīstības un darba efektivitātes uzlabošana;
		2. pretendenta spēja sniegt kompetentas atbildes uz amata pienākumu pildīšanai atbilstošiem jautājumiem;
		3. pretendenta saskarsmes spējas, komunikācijas un sadarbības veidošanas prasmes;
	9. Maksimāli iespējamais punktu skaits otrajā kārtā – 18.
	10. Komisijas locekļiem ir tiesības uzdot jautājumus pretendentam, kas saistīti ar iepriekšējo darba pieredzi, zināšanām, problēmsituāciju analīzi u.tml.
	11. Lēmumu par pretendentu atbilstību Līvānu novada Centrālās bibliotēkas direktora amatam komisija pieņem, pamatojoties uz pirmajā un otrajā kārtā iegūtā individuālā vērtējuma lielāko punktu skaitu.
	12. Ja pretendenti saņēmuši vienādu punktu skaitu, komisija balso par pretendentiem. Ja balsojums ir vienāds, izšķirošā ir komisijas priekšsēdētāja balss. Komisijas priekšsēdētājam savs lēmums ir jāpamato un tas tiek ierakstīts protokolā.
	13. Komisija galīgo lēmumu pieņem bez pretendentu klātbūtnes un par rezultātiem paziņo katram pretendentam rakstveidā, nosūtot atbildi uz elektronisko pasta adresi 5 /piecu/ darba dienu laikā pēc lēmuma pieņemšanas.
	14. Līdz ar pašvaldības domes lēmuma pieņemšanu par Līvānu novada Centrālās bibliotēkas direktora iecelšanu amatā, konkurss tiek uzskatīts par pabeigtu. Pēc pozitīva domes lēmuma pieņemšanas, pretendents tiek pieņemts darbā, noslēdzot darba līgumu ar pārbaudes termiņu.
4. **Nobeiguma noteikumi.**
	1. Līvānu novada Centrālās bibliotēkas direktora amatakonkursa nolikums sagatavots uz 8 /astoņām/lapām, t.sk. 2 /divi/ pielikumi:
		1. pielikums Nr.1 “Pretendentu pirmās kārtas vērtēšanas anketa”,
		2. pielikums Nr.2 “Pretendentu otrās kārtas vērtēšanas anketa”.
	2. Pretendentu iesniegtie pieteikumi tiek reģistrēti vakanto amatu pieteikumu un dokumentu reģistrā, norādot vārdu, uzvārdu, datumu un laiku.
	3. Visi iesniegtie dokumenti paliek Līvānu novada pašvaldības rīcībā un tiem tiek piešķirts konfidenciāls raksturs.
	4. Ja nav saņemts neviens pretendenta pieteikums vai neviens no pretendentiem neatbilst šī nolikuma prasībām, vai arī ja komisija nevienu no pretendentiem neatzīst par piemērotu Līvānu novada Centrālās bibliotēkas direktoraamatam, komisijas lemj par atkārtotu konkursa rīkošanu.

Līvānu novada domes priekšsēdētājs A. Vaivods

 *Pielikums Nr.1*

**Pretendentu pirmās kārtas vērtēšanas anketa**

I. kārtas atlases kritēriji

|  |
| --- |
| Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  /vārds, uzvārds/Komisijas loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  /vārds, uzvārds/ |

 Maksimālais iespējamais punktu skaits pirmajā kārtā – 9 punkti.

|  |
| --- |
| **Akadēmiskā augstākā vai otrā līmeņa profesionālā augstākā izglītība humanitārajās vai sociālajās zinātnēs (izņemot pirmā līmeņa augtāko izglītību); apliecina ar izglītību apliecinošā dokumenta kopiju (iegūstamais min. punktu skaits – 1, max. punktu skaits – 5):** |
| Augstākā izglītība bibliotēku darbības jomā var tikt uzskatīta par prioritāru | 5 punkti |  |
| Doktora grāds humanitārajās vai sociālajās zinātnēs | 4 punkti |  |
| Doktora studijas humanitārajās vai sociālajās zinātnēs | 3 punkti |  |
| Maģistra grāds humanitārajās vai sociālajās zinātnēs | 2 punkti |  |
| Akadēmiskā augstākā (bakalaura grāds) vai otrā līmeņa profesionālā augstākā izglītība humanitārajās vai sociālajās zinātnēs | 1 punkts |  |
| Pirmā līmeņa profesionālā augstākā izglītība | 0 punkti |  |
| **Vēlama vismaz 3 (trīs) gadu darba pieredze pašvaldības iestādē vai struktūrvienībā (iegūta pēdējo 5 (piecu) gadu laikā);** **(iegūstamais min. punktu skaits – 1, max. punktu skaits – 3):**  |
| Trīs vai vairāk gadu darba pieredze iestādes vadītāja vai vietnieka amatā valsts vai pašvaldību iestādē, kuru darbības pamatmērķis ir kultūras vērtību radīšana, izplatīšana vai saglabāšana | 3 punkti |  |
| Trīs vai vairāk gadu darba pieredze iestādes vadītāja vai vietnieka valsts vai pašvaldības iestādē | 2 punkti |  |
| Trīs vai vairāk gadu darba pieredze struktūrvienības vadītāja amatā valsts vai pašvaldību iestādē | 1 punkts |  |
| Nav trīs gadu darba pieredzes vadošā amatā | 0 punkti |  |
| **Vēlama darba pieredze projektu vadībā; apliecina ar dzīvesgājuma aprakstu un pretendenta pieteikuma anketu (iegūstamais min. punktu skaits – 0, max. punktu skaits - 1):** |
| Darba pieredze projektu vadībā | 1 punkts |  |
| Nav darba pieredzes projektu vadībā | 0 punkti |  |
| PUNKTI KOPĀ: |

|  |  |
| --- | --- |
| Vērtēšanas komisijas loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/ |   |
| Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

*Pielikums Nr.2*

**Pretendentu pirmās kārtas vērtēšanas anketa**

II. kārtas atlases kritēriji

|  |
| --- |
| Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  /vārds, uzvārds/Komisijas loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  /vārds, uzvārds/ |

Maksimālais iespējamais punktu skaits otrajā kārtā - 18 punkti.

|  |
| --- |
| **Zināšanas par iestādes darbību reglamentējošajiem normatīvajiem aktiem, valsts iestādes finanšu un budžeta vadības principiem; nosaka, pamatojoties uz pretendenta sniegumu strukturētajā intervijā: (iegūstamais min. punktu skaits – 2; max. punktu skaits – 4):** |
| Teicama snieguma pakāpe  | 4 punkti  |  |
| Ļoti laba snieguma pakāpe | 3 punkti |  |
| Laba snieguma pakāpe | 2 punkti |  |
| Vāja snieguma pakāpe | 0 punkti |  |
| **Zināšanas un izpratne par bibliotēku nozari un tās attīstības tendencēm; nosaka pamatojoties uz pretendenta sniegumu strukturētajā intervijā (iegūstamais min. punktu skaits – 2, max. punktu skaits – 4)** |
| Teicama snieguma pakāpe  | 4 punkti  |  |
| Ļoti laba snieguma pakāpe | 3 punkti |  |
| Laba snieguma pakāpe | 2 punkti |  |
| Vāja snieguma pakāpe | 0 punkti |  |
| **Orientācija uz rezultātu sasniegšanu (vēlme veikt uzdevumus arvien labāk, izvirzīt mērķus, kas nav viegli sasniedzami, un mērķtiecīgi strādāt, lai tos sasniegtu. Spēja saskatīt, novērtēt un radīt jaunas iespējas iestādes attīstībai un tās īstenot); nosaka, pamatojoties uz pretendenta sniegumu intervijā (iegūstamais min. punktu skaits – 3; max. punktu skaits – 5):** |
| Izvirza izaicinošus mērķus sev un citiem. Izmēģina jaunas pieejas un metodiski strādā, lai sasniegtu mērķus. Izrāda gatavību uzņemties papildu slodzi ilgākā laikposmā. Nosakot mērķus, izvērtē nepieciešamos ieguldījumus un ieguvumus, uzņemas saprātīgu risku, lai sasniegtu labākus rezultātus. | 5 punkti |  |
| Nosaka personiskus mērķus, seko saviem standartiem, kas var būt augstāki par formāli noteiktajiem. Analizē sava darba rezultātus, uzlabo darba metodes, lai paaugstinātu efektivitāti. | 4 punkti |  |
| Uzticētos uzdevumus veic rūpīgi un pamatīgi. Seko citu izvirzītajiem mērķiem un iegulda pūles, lai sasniegtu rezultātus. Rezultatīvi veic uzdevumus bez citu kontroles.  | 3 punkti |  |
| Nepievērš uzmanību struktūrvienības mērķiem un darbības rezultātu rādītājiem, nesaista savu rīcību ar struktūrvienības mērķu sasniegšanu.  | 1 punkts |  |
| **Līvānu novada Centrālās bibliotēkas turpmākās darbības attīstības piedāvājums (maks. punktus skaits – 5):** |
| Pretendents veicis padziļinātu analīzi par galvenajiem Līvānu novada Centrālās bibliotēkasdarbības un attīstības jautājumiem; norādīti saturiski un ekonomiski pamatoti risinājumi; izvirzītas stratēģiskas prioritātes; izvirzīti detalizēti, pamatoti un radoši priekšlikumi; piedāvāti Latvijas Nacionālās bibliotēkas darbības attīstības virzieni, kas veicina izaugsmi, starptautisku atpazīstamību, ilgtspējīgu attīstību; atspoguļoti turpmāk realizējamie uzdevumi un veicamie pasākumi, kas ir argumentēti ar ieguvumiem un pieejamajiem resursiem Līvānu novada Centrālās bibliotēkasturpmākajai darbībai; Pretendenta viedoklis ir skaidrs un argumentēts, izklāsts loģisks un konstruktīvs.  | 5 punkti |  |
| Pretendents veicis analīzi par galvenajiem Līvānu novada Centrālās bibliotēkasdarbības un attīstības jautājumiem; izvirzītas prioritātes un pamatoti priekšlikumi; atspoguļoti turpmāk realizējamie uzdevumi un veicamie pasākumi, kas ir pamatoti ar saturiskiem un ekonomiskiem ieguvumiem Līvānu novada Centrālās bibliotēkas turpmākajai darbībai; Pretendenta viedoklis ir skaidrs un argumentēts, izklāsts loģisks un konstruktīvs.  | 4 punkti |  |
| Pretendents veicis analīzi par galvenajiem Līvānu novada Centrālās bibliotēkasdarbības un attīstības jautājumiem; izvirzītas prioritātes un priekšlikumi; daļēji atspoguļoti turpmāk realizējamie uzdevumi un veicamie pasākumi Līvānu novada Centrālās bibliotēkasturpmākajai darbībai; Pretendenta viedoklis ir skaidrs un argumentēts, izklāsts loģisks un konstruktīvs, tomēr nepilnīgs. | 3 punkti |  |
| Pretendents ir analizējis Līvānu novada Centrālās bibliotēkas, ir izvirzījis priekšlikumus tālākajai darbībai daļā Līvānu novada Centrālās bibliotēkasdarbības jomu, tomēr tie nav saturiski un ekonomiski pamatoti un ir nepietiekami izvērsti.  | 2 punkti |  |
| Pretendenta redzējums Līvānu novada Centrālās bibliotēkas turpmākajai darbībai ir vispārīgs vai fragmentārs, neaptverot Līvānu novada Centrālās bibliotēkas visas galvenās darbības jomas.  | 1 punkts |  |
| PUNKTI KOPĀ: |

|  |  |
| --- | --- |
| Vērtēšanas komisijas loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/ |   |
| Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |